## 11. GRAFIČKI FAKULTET

**Getaldićeva 2**

[**www.grf.hr**](http://www.grf.hr)

**Studijski programi:**

1. Grafička tehnologija, **Tehničko-tehnološki smjer**, preddiplomski sveučilišni studij, trajanje 3 godine (Zagreb)
2. Grafička tehnologija, **Dizajn grafičkih proizvoda**, preddiplomski sveučilišni studij, trajanje 3 godine (Zagreb)

**I.** Rang-liste prijavljenih kandidata za upis na **studijski program 1.** sastavljaju se prema sljedećem sustavu bodovanja:

**a)** Na temelju uspjeha u srednjoj školi **do 450 bodova**

**b)** Na temelju položenih ispita na državnoj maturi

* Matematika (viša razina) **do 450 bodova**
* Informatika ili Kemija ili Fizika\* **do 100 bodova**

*\* Pristupnik ne mora položiti niti jedan od tri navedena predmeta. Polaganjem jednog predmeta stječu se dodatni bodovi.*

**c)** Na temelju dodatne provjere posebnih sposobnosti **nema bodova**

**d)** Na temelju dodatnih učenikovih postignuća

*\* O*svojeno jedno mjesto od prva tri mjesta na **državnim ili međunarodnim** natjecanjima iz predmeta Matematika ili Kemija ili Fizika ili Informatika.

**IZRAVAN UPIS 1 000 bodova**

**II.** Rang-liste prijavljenih kandidata za upis na **studijski program 2.** sastavljaju se prema sljedećem sustavu bodovanja:

**a)** Na temelju uspjeha u srednjoj školi **do 300 bodova**

**b)** Na temelju položenih ispita na državnoj maturi

* Matematika (viša razina) **do 300 bodova**
* Likovna umjetnost ili Informatika \* **do 100 bodova**

*\* Pristupnik ne mora položiti niti jedan od dva navedena predmeta. Polaganjem jednog predmeta stječu se dodatni bodovi.*

1. Na temelju dodatne provjere posebnih sposobnosti

* praktične provjere znanja iz grafičkih programa i praktične provjere likovnih sposobnosti

**do 300 bodova**

***Praktična provjera znanja iz grafičkih programa***

Praktična provjera odnosi se na osnovno poznavanje računalnih programa Adobe Illustrator, Adobe Photoshop i Adobe InDesign. U okviru dva školska sata, pristupnik treba napraviti vizualno rješenje jednolisnog grafičkog medija (letka, ulaznice, pozivnice i slično) na dobivenu temu. Zadani elementi su format i tekstualne informacije, a slikovne informacije pristupnik odabire po vlastitom izboru iz ponuđene baze slikovnih elemenata (fotografije, ilustracije, grafike). Elementi koji trebaju biti zastupljeni na grafičkom mediju, pristupniku će biti definirani i priloženi u digitalnom obliku. Pristupnik može definirani zadatak realizirati u samo jednom od navedenih programa, nije obavezno koristiti sva tri navedena programa. Ocjenjuje se osnovna tehnička izvedba definiranog grafičkog medija na temelju dobivenih elemenata, te poštivanje osnovnih principa grafičkog oblikovanja. Maksimalan broj bodova koji pristupnik može ostvariti je 100.

***Praktična provjera likovnih sposobnosti***

Provjera se sastoji se od tri odvojena zadatka koje je potrebno izraditi u okviru četiri školska sata:

* Perceptualnog crteža prema postavljenom motivu gdje se ocjenjuje poznavanje perspektive i smještaj kompozicije na format, odnos dijelova i cjeline, vidljivost elemenata. Maksimalan broj bodova koji pristupnik može ostvariti je 100.
* Optičke ravnoteže kompozicije od zadanih likovnih elemenata gdje se ocjenjuje poštivanje zadanog broja elemenata i boja, postizanje optičke ravnoteže izbjegavanjem simetričnih rješenja i kreativnost kompozicije. Maksimalan broj bodova koji pristupnik može ostvariti je 50.
* Stilizacije zadane teme u znak gdje se ocjenjuje izvedba rješenja u formi znaka, prenošenje poruke, asocijativnost, cjelovitost rješenja i inovativnost. Maksimalan broj bodova koji pristupnik može ostvariti je 50.

*\* Za provjeru posebnih sposobnosti nije definiran najmanji broj bodova koji pristupnik mora ostvariti (nema bodovnog praga). Kod istog broja bodova, prednost će imati pristupnik s ostvarenim većim brojem bodova iz praktične provjere likovnih sposobnosti.*

**d)** Na temelju dodatnih učenikovih postignuća

*\* Osvojeno jedno mjesto od prva tri mjesta na* ***državnim ili međunarodnim*** *natjecanjima iz područja grafičkog dizajna.**Pristupnik se oslobađa praktične provjere znanja iz grafičkih programa, ali treba pristupiti praktičnoj provjeri likovnih sposobnosti.*

**100 bodova**

**Prijave za dodatnu provjeru znanja, vještina i** **sposobnosti** se predaju osobno ili šalju poštom, na tiskanici dostupnoj na web stranici Grafičkog fakulteta www.grf.hr:

* **za srpanjski razredbeni rok, od 11. lipnja do, uključivo, 19. lipnja 2018. godine;**
* **za rujanski razredbeni rok, od 28. kolovoza do, uključivo, 5. rujna 2018. (samo u slučaju da se ne popuni upisna kvota u srpanjskom upisnom roku).**

Uz popunjenu prijavu, pristupnici trebaju priložiti potvrdu o uplati troškova dodatne provjere znanja, vještina i sposobnosti u iznosu od 300,00 kuna, a koji se uplaćuje na IBAN Grafičkog fakulteta: HR0923600001101243148, s naznakom „za dodatnu provjeru**-IME I PREZIME**“.

**Postupak dodatne provjere posebnih sposobnosti** provodit će se u prostorijama Grafičkog fakulteta prema sljedećem rasporedu:

* **za srpanjski razredbeni rok  
  - u četvrtak, 28. lipnja 2018. u 9.00 sati: praktična provjera likovnih sposobnosti**   
  (*prema naknadno objavljenom rasporedu*)

**- u petak, 29. lipnja 2018. u 9.00 sati: praktična provjera znanja iz grafičkih programa** (*prema naknadno objavljenom rasporedu*).

* **za rujanski razredbeni rok**

**-u ponedjeljak, 10. rujna 2018. u 9.00 sati: praktična provjera likovnih sposobnosti**   
(*prema naknadno objavljenom rasporedu*)

**- u utorak, 11. rujna 2018. u 9.00 sati: praktična provjera znanja iz grafičkih programa** (*prema naknadno objavljenom rasporedu*).

Sve ostale informacije dostupne su na web stranici Grafičkog fakulteta, [www.grf.hr](http://www.grf.hr)

**POSTUPAK PRIJAVE ZA PRISTUPNIKE HRVATE IZVAN REPUBLIKE HRVATSKE**

Kriteriji za upis na preddiplomski sveučilišni studij za ak. god. 2018./2019., za **Hrvate izvan Republike Hrvatske** **su istovjetni kriterijima za ostale pristupnike na studij.**

Pristupnici **Hrvati izvan Republike Hrvatske** prijavljuju studijski program Grafičkog fakulteta na **tiskanici HIRH** dostupnoj na **web stranici** Grafičkog fakulteta (www.grf.hr ).

Uz popunjenu **tiskanicu HIRH** pristupnici **Hrvati izvan Republike Hrvatske** dostavljaju i **dokumente navedene u toč. 8 općeg djela Natječaja** **za upis studenata u I. godinu sveučilišnih preddiplomskih, integriranih preddiplomskih i diplomskih te stručnih preddiplomskih studija u akademskoj godini 2018./2019.**

**Tiskanica HIRH i dokumentacija predaje se osobno u studentsku referadu** ili **šalje preporučenom poštom na adresu Fakulteta** , kako slijedi:

* + - 1. Grafička tehnologija, **Tehničko-tehnološki smjer**:
* za **srpanjski razredbeni rok,** do uključivo **16. srpnja 2018.** do **12.00** sati;
* za **rujanski razredbeni rok,** do uključivo **19. rujna 2018.** do **12.00** sati;
  + - 1. Grafička tehnologija, **Dizajn grafičkih proizvoda\*:**
* za **srpanjski razredbeni rok**, od **11. lipnja** do, uključivo, **19. lipnja 2018.** godine;
* za **rujanski razredbeni rok**, od **28. kolovoza** do, uključivo, **5. rujna 2018.** (samo u slučaju da se ne popuni upisna kvota u srpanjskom upisnom roku).

\* Pristupnici Hrvati izvan Republike Hrvatske koji **prijavljuju studijski program pod toč. 2** (*Dizajn grafičkih proizvoda*) uz popunjenu **tiskanicu HIRH** i **dokumente navedene u toč. 8 općeg djela Natječaja za upis studenata u I. godinu sveučilišnih preddiplomskih, integriranih preddiplomskih i diplomskih te stručnih preddiplomskih studija u akademskoj godini 2018./2019.** trebaju dostaviti i popunjenu **tiskanicu Prijave za dodatnu provjeru znanja, vještina i sposobnosti** (dostupna na web stranici Grafičkog fakultet) te **potvrdu o uplati troškova dodatne provjere znanja, vještina i sposobnosti** u iznosu od 300,00 kuna, a koji se uplaćuje na IBAN Grafičkog fakulteta: HR0923600001101243148, s naznakom „za dodatnu provjeru**-IME I PREZIME**“.

**Postupak dodatne provjere posebnih sposobnosti** za pristupnike **Hrvate izvan Republike Hrvatske** provodit će se u **prostorijama Grafičkog fakulteta** **prema istome rasporedu** kao i za ostale pristupnike prijavljene na smjer Dizajn grafičkih proizvoda (*datumi održavanja dodatne provjere posebnih sposobnosti naznačeni u gornjem tekstu*).

**RASPORED PO DVORANAMA I DETALJNIJE INFORMACIJE VEZANE ZA POSTUPAK DODATNE PROVJERE POSEBNIH SPOSOBNOSTI** **biti će objavljene na web stranici Grafičkog fakulteta naknadno, nekoliko dana prije datuma održavanja dodatnih provjera znanja, vještina i sposobnosti.**